ลดความร้อนในร่างกายแบบรวดเร็ว
ถ้าเป็นไปได้ให้ถอดเสื้อผ้าชั้นนอกออกสักชั้น ผ้าน้ำหนักเบาเช่น ผ้าไหม ผ้าชีฟอง ผ้าฝ้ายบางๆ และผ้าลินินเป็นผ้าที่เหมาะใส่ในช่วงที่อากาศร้อนจัด นอกจากนี้พยายามใส่เสื้อผ้าสีขาวและสีอ่อนอื่นๆ ซึ่งจะช่วยต่อสู้กับความร้อนได้ด้วยการสะท้อนแสงแดดออกไป ถ้าคุณไม่มีทั้งแอร์และพัดลม การใช้พัดก็ช่วยลดอุณหภูมิในร่างกายของคุณได้ แต่ประเด็นคือต้องใช้พัด (หรือของใกล้มือ) ที่มีพื้นที่หน้ากว้างและอย่าพัดแบบเร็วๆ ถ้าคุณพัดเร็วๆ เลือดก็จะสูบฉีดเร็วและทำให้คุณยิ่งร้อน แต่การพัดเบาๆ จะทำให้เหงื่อบนผิวระเหย ซึ่งจะช่วยลดอุณหภูมิในร่างกายได้ การทำให้ผิวหมาดด้วยน้ำเย็นขณะพัดก็ช่วยได้เหมือนกัน นั่งในท่าสบายๆ และหายใจช้าๆ ลึกๆ ขณะหายใจเข้าให้นับถึง 4 จากนั้นค้างไว้จนนับถึง 7 และหายใจออกเมื่อนับถึง 8 ฝึกควบคุมการหายใจอย่างน้อย 10-15 นาทีเพื่อลดอัตราการเต้นของหัวใจและลดอุณหภูมิแกน  ลองเปิดเพลงสบายๆ หรือเสียงธรรมชาติที่ช่วยผ่อนคลายจิตใจอย่างเสียงคลื่นซัดหรือเสียงวาฬหลังค่อมถ้ามันช่วยได้ คุณจะลองนั่งสมาธิก็ได้ คุณอาจจะหาคลิปฝึกทำสมาธิด้วยมโนภาพเพื่อผ่อนคลายจาก YouTube หรือช่องทางอื่นๆ เทคนิคการผ่อนคลายช่วยทำให้คุณรู้สึกเย็นขึ้นถ้าคุณมีอาการร้อนวูบวาบ เติมน้ำเย็นและน้ำแข็งลงในกะละมังเล็กๆ และเอาเท้าลงไปแช่ แช่ทิ้งไว้อย่างน้อย 60 นาทีเพื่อให้ได้ผลลัพธ์ที่ดีที่สุด  ถ้าคุณแค่อยากรู้สึกเย็นๆ สักหน่อย คุณจะแช่นานเท่าไหร่ก็ได้ แต่ถ้าคุณอยากลดอุณหภูมิในร่างกาย (เช่น ถ้าเป็นไข้) ให้แช่นานกว่า 60 นาที เพราะการแช่เท้าน้อยกว่า 60 นาทีไม่สามารถลดอุณหภูมิในร่างกายได้  เติมน้ำแข็งหรือน้ำเย็นลงไปในกะละมังเมื่อน้ำเริ่มอุ่น ถ้าคุณต้องการลดไข้ การแช่น้ำอุ่นนั้นดีกว่าการแช่น้ำเย็น เพราะการแช่ตัวในน้ำเย็นอาจทำให้ตัวสั่น ซึ่งจะยิ่งเพิ่มอุณหภูมิของร่างกายให้สูงขึ้น  ถ้าคุณไม่มีอ่างอาบน้ำ ให้ลองใช้ฟองน้ำ ผ้าเช็ดตัว หรือผ้าบางๆ หมาดๆ เช็ดตัว  การให้พัดลมเป่าตัวระหว่างแช่น้ำหรือเช็ดตัวก็ช่วยได้เหมือนกัน
ใส่เสื้อผ้าหลวมๆ น้ำหนักเบา สีอ่อน. ใชัพัดพัดเบาๆ ยาวๆ. ใช้เทคนิคการผ่อนคลาย. แช่เท้าในน้ำเย็น. แช่น้ำอุ่นๆ หรือเช็ดตัว.
https://www.wikihow.com/Reduce-Body-Heat-Naturally
Trying Quick Fixes